AQSh Ukrainaga Donbass uchun pul ajratmoqda

AQShning Xalqaro taraqqiyot bo‘yicha agentligi (USAID) Ukrainaga 125 mln dollar miqdorida transh ajratadi. Bu mablag‘lar Donbass va uning atrofidagi hududlar uchun sarflanadi. Bu haqda agentlikning feysbukdagi sahifasida joylashtirilgan bayonot matnida aytilgan.
«Bu qo‘shimcha yordam kelajakdagi barqarorlik va mintaqadagi ukrain hamjamiyatlarining birlashuviga yo‘naltirilgan. Shuningdek, mahalliy iqtisodiyot barqarorligi va uning rivojini tezlashtirish ham inobatga olingan», - deyiladi xabarda.
Eslatib o‘tamiz, avvalroq Ukraina prezidenti Pyotr Poroshenko mamlakat sharqida rossiyalik 10 ming askar borligini ma'lum qilgandi.